ᱩᱨᱢᱤᱞᱟ ᱥᱤᱝ

ᱩᱨᱢᱤᱞᱟ ᱥᱤᱝ ᱫᱚ (᱖ ᱚᱜᱚᱥᱴ ᱑᱙᱔᱖ ᱼ ᱒᱙ ᱢᱮᱭ ᱒᱐᱑᱘) ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱢᱟᱨᱮ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱒᱕ ᱡᱟᱱᱩᱣᱟᱨᱤ ᱒᱐᱑᱐ ᱥᱟᱞ ᱨᱮ ᱯᱚᱱᱚᱛ ᱜᱚᱢᱠᱮᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾

ᱱᱤᱡᱟᱹᱨᱟᱜ ᱡᱤᱭᱚᱱ
ᱩᱨᱢᱤᱞᱟ ᱥᱤᱝ ᱟᱜ ᱡᱟᱱᱟᱢ ᱫᱚ ᱨᱟᱭᱯᱩᱨ ᱦᱚᱱᱚᱛ ᱨᱮᱱᱟᱜ ᱯᱷᱤᱸᱜᱮᱥᱚᱨ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ, ᱱᱚᱣᱟ ᱫᱚ ᱱᱤᱛᱚᱜ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮ ᱢᱮᱱᱟᱜᱼᱟ, ᱛᱟᱞᱢᱟ ᱥᱤᱧᱚᱛ ᱨᱮᱱᱟᱜ ᱢᱤᱫ ᱡᱟᱢᱤᱱᱫᱚᱨ ᱜᱷᱟᱨᱚᱸᱡᱽ ᱨᱮ, ᱡᱟᱦᱟᱸ ᱫᱚ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱟᱨ ᱥᱚᱢᱟᱡᱽ ᱥᱩᱫᱷᱟᱹᱨᱤᱡ ᱦᱚᱸ ᱥᱤᱨᱡᱚᱱ ᱠᱮᱜᱼᱟ ᱾ ᱩᱨᱢᱤᱞᱟ ᱤᱡ ᱜᱚᱲᱚᱢ ᱦᱟᱲᱟᱢ, ᱦᱚᱨᱤᱫᱚᱭᱯᱩᱨ ᱨᱤᱱᱤᱡ ᱨᱟᱡᱟ ᱱᱚᱴᱣᱚᱨ ᱥᱤᱝ (ᱩᱨᱯᱷ ᱞᱟᱞᱞᱟ ᱥᱟᱦ) ᱢᱤᱫ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸ ᱫᱚ ᱵᱨᱤᱴᱤᱥ ᱨᱟᱡᱽ ᱠᱚᱠᱚ ᱜᱚᱡ ᱠᱮᱫᱮᱭᱟ ᱾ ᱜᱷᱟᱨᱚᱸᱡᱽ ᱨᱤᱱ ᱛᱟᱨᱟ ᱥᱚᱦᱮᱫ ᱠᱚᱫᱚ ᱟᱱᱰᱟᱢᱟᱱ ᱟᱨ ᱱᱤᱠᱚᱵᱟᱨ ᱫᱤᱯ ᱜᱩᱴ ᱨᱮ ᱥᱟᱡᱟ ᱮᱢᱟᱭ ᱞᱟᱹᱜᱤᱫ ᱛᱮ ᱤᱠᱥᱟᱭᱤᱞ ᱦᱩᱭ ᱞᱮᱱ ᱛᱟᱦᱮᱸᱫ ᱾

ᱩᱨᱢᱤᱞᱟ ᱥᱤᱝ ᱟᱜ ᱵᱟᱯᱞᱟ ᱫᱚ ᱠᱚᱢ ᱩᱢᱚᱨ ᱨᱮ ᱪᱷᱚᱛᱤᱥᱜᱚᱰ ᱨᱮ ᱥᱚᱨᱟᱭᱯᱚᱞᱞᱤ ᱨᱤᱭᱟᱥᱚᱛ ᱨᱤᱱᱤᱡ ᱨᱟᱡᱟ ᱵᱤᱨᱮᱱᱫᱽᱨᱚ ᱵᱟᱦᱟᱫᱩᱨ ᱥᱤᱝ ᱥᱟᱞᱟᱜ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱵᱤᱨᱮᱱᱫᱽᱨᱚ ᱵᱟᱦᱟᱫᱩᱨ ᱥᱤᱝ ᱫᱚ ᱢᱤᱫ ᱢᱩᱬ ᱠᱚᱝᱜᱽᱨᱮᱥ ᱯᱟᱨᱴᱤ ᱨᱤᱱᱤᱡ ᱨᱟᱡᱽᱟᱹᱨᱤᱭᱟ ᱟᱨ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱨᱤᱱᱤᱡ ᱥᱚᱦᱮᱫ ᱵᱮᱱᱟᱣ ᱮᱱᱟᱭ, ᱚᱱᱟ ᱴᱚᱴᱷᱟ ᱠᱷᱚᱱ ᱵᱟᱪᱷᱚᱱ ᱮᱱᱟᱭ ᱡᱟᱦᱟᱸ ᱩᱱᱤᱭᱟᱜ ᱜᱷᱟᱨᱚᱸᱡᱽ ᱫᱚ ᱢᱟᱲᱟᱝ ᱟᱹᱰᱤ ᱫᱤᱱ ᱫᱷᱟᱹᱵᱤᱡ ᱥᱟᱥᱚᱱ ᱞᱮᱜᱼᱟ ᱠᱚ ᱛᱟᱦᱮᱸᱫ ᱾ ᱟᱡ ᱟᱭᱳ, ᱨᱟᱹᱱᱤ ᱥᱭᱟᱢ ᱠᱩᱢᱟᱨᱤ ᱫᱮᱵᱤ ᱫᱚ ᱥᱚᱸᱥᱚᱫ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾

ᱨᱟᱡᱽᱟᱹᱨᱤ ᱡᱤᱭᱚᱱ
ᱢᱚᱫᱷᱭᱚ ᱯᱨᱚᱫᱮᱥ ᱨᱮ
ᱩᱨᱢᱤᱞᱟ ᱥᱤᱝ ᱫᱚ ᱨᱟᱡᱽᱟᱹᱨᱤ ᱴᱚᱴᱷᱟ ᱨᱮ ᱤᱥᱴᱮᱯ ᱮ ᱫᱚᱦᱚ ᱠᱮᱜᱼᱟ ᱟᱨ ᱢᱟᱲᱟᱝ ᱟᱡᱟᱜ ᱦᱚᱛᱮᱛᱮ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ ᱠᱷᱚᱱ ᱵᱟᱪᱷᱱᱟᱣ ᱮ ᱞᱟᱹᱲᱦᱟᱹᱭ ᱮᱱᱟᱭ ᱾ ᱱᱩᱭ ᱥᱟᱨᱟ ᱞᱮᱛᱟᱨ ᱟᱹᱰᱤ ᱫᱷᱟᱣ ᱜᱷᱟᱨᱚᱸᱡᱽ ᱱᱚᱜᱚᱨ ᱠᱷᱚᱱ ᱢᱚᱫᱷᱭᱚ ᱯᱨᱚᱫᱮᱥ ᱵᱤᱫᱷᱟᱱ ᱥᱚᱵᱷᱟ ᱞᱟᱹᱜᱤᱫ ᱵᱟᱪᱷᱚᱱ ᱮᱱᱟ ᱟᱨ ᱑᱙᱘᱕ ᱥᱟᱞ ᱠᱷᱚᱱ ᱒᱐᱐᱓ ᱥᱟᱞ ᱫᱷᱟᱹᱵᱤᱡ ᱥᱚᱦᱮᱫ ᱮ ᱢᱮᱱᱟᱭᱟ ᱾

ᱩᱱᱤᱫᱚ ᱰᱮᱭᱨᱤ ᱩᱛᱷᱱᱟᱹᱣ ᱯᱚᱱᱚᱛ ᱢᱚᱱᱛᱨᱤ (᱑᱙᱙᱓ᱼ᱙᱕) ᱟᱨ ᱠᱮᱵᱤᱱᱮᱴ ᱢᱚᱱᱛᱨᱤ ᱞᱮᱠᱟᱛᱮ ᱥᱚᱢᱟᱡᱽ ᱠᱚᱞᱭᱟᱬ ᱟᱨ ᱟᱹᱫᱤᱵᱟᱹᱥᱤ ᱠᱚᱞᱭᱟᱬ (᱑᱙᱙᱘ᱼ᱒᱐᱐᱓) ᱞᱮᱠᱟᱛᱮ ᱠᱟᱹᱢᱤ ᱟᱠᱟᱫᱟ ᱾ ᱩᱱᱤᱫᱚ ᱑᱙᱙᱖ ᱥᱟᱞ ᱟᱨ ᱑᱙᱙᱘ ᱥᱟᱞ ᱛᱟᱞᱟ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱠᱚᱝᱜᱽᱨᱮᱥ ᱨᱤᱱᱤᱡ ᱯᱟᱨᱥᱮᱛ ᱞᱮᱠᱟᱛᱮ ᱦᱚᱸ ᱠᱟᱹᱢᱤ ᱟᱠᱟᱫᱟ ᱾

ᱪᱷᱚᱛᱤᱥᱜᱚᱰ ᱨᱮ
ᱪᱷᱚᱛᱤᱥᱜᱚᱰ ᱱᱟᱶᱟ ᱯᱚᱱᱚᱛ ᱫᱚ ᱒᱐᱐᱐ ᱥᱟᱞ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱠᱷᱚᱱ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱟᱨ ᱩᱨᱢᱤᱞᱟ ᱟᱜ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱱᱤᱛᱟᱜ ᱱᱟᱶᱟ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱨᱮ ᱦᱮᱡ ᱮᱱᱟ ᱾ ᱚᱱᱟ ᱞᱟᱹᱜᱤᱫ ᱛᱮ ᱩᱨᱢᱤᱞᱟ ᱥᱤᱝ ᱫᱚ ᱥᱮᱞᱯᱷ ᱰᱨᱟᱭᱤᱵᱽ ᱞᱮᱠᱟᱛᱮ ᱒᱐᱐᱐ ᱥᱟᱞ ᱠᱷᱚᱱ ᱒᱐᱐᱓ ᱥᱟᱞ ᱛᱟᱞᱟ ᱨᱮ ᱪᱷᱚᱛᱤᱥᱜᱚᱰ ᱨᱤᱱᱤᱡ ᱯᱩᱭᱞᱩ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟᱭ ᱾ ᱒᱐᱐᱓ ᱥᱟᱞ ᱨᱮᱱᱟᱜ ᱵᱤᱫᱷᱟᱱ ᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱠᱚᱝᱜᱽᱨᱮᱥ ᱯᱟᱨᱴᱤ ᱫᱚ ᱵᱟᱱᱟᱨ ᱯᱚᱱᱚᱛ ᱨᱮ ᱦᱟᱨᱟᱣ ᱨᱮᱱᱟᱜ ᱥᱟᱢᱟᱝ ᱮᱱᱟ ᱟᱨ ᱩᱨᱢᱤᱞᱟ ᱥᱤᱝ ᱜᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱒᱐᱐᱘ ᱥᱟᱞ ᱨᱮᱦᱚᱸ ᱵᱟᱪᱷᱱᱟᱣ ᱨᱮ ᱦᱟᱨᱟᱣ ᱞᱮᱱ ᱛᱟᱦᱮᱸᱫ ᱾

ᱜᱩᱨ
ᱩᱨᱢᱤᱞᱟ ᱥᱤᱝ ᱫᱚ ᱗᱑ ᱵᱚᱪᱷᱚᱨ ᱩᱢᱚᱨ ᱨᱮ ᱒᱙ ᱢᱮᱭ ᱒᱐᱑᱘ ᱥᱟᱞ ᱨᱮ ᱵᱚᱸᱜᱟ ᱛᱟᱞᱟ ᱭᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱡᱤᱸᱣᱤᱫ ᱦᱚᱲ
ᱛᱷᱚᱠ:᱑᱙᱔᱖ ᱡᱟᱱᱟᱢ ᱠᱚ
ᱛᱷᱚᱠ:ᱨᱟᱭᱯᱩᱨ ᱦᱚᱱᱚᱛ ᱨᱤᱱᱤᱡ ᱦᱚᱲ
ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱᱤᱡ ᱯᱚᱱᱚᱛ ᱜᱚᱢᱠᱮ
ᱛᱷᱚᱠ:ᱥᱤᱧᱚᱛ ᱨᱤᱱ ᱛᱤᱨᱞᱟᱹ ᱯᱚᱱᱚᱛ ᱯᱚᱱᱚᱛ ᱜᱚᱢᱠᱮ ᱠᱚ
ᱛᱷᱚᱠ:Indian National Congress politicians from Madhya Pradesh
ᱛᱷᱚᱠ:Chhattisgarh MLAs 2000–2003
ᱛᱷᱚᱠ:ᱦᱤᱢᱟᱪᱚᱞ ᱯᱨᱚᱫᱮᱥ ᱨᱤᱱ ᱨᱟᱡᱽᱟᱹᱨᱤ ᱨᱮ ᱛᱤᱨᱞᱟᱹ
Category:Madhya Pradesh MLAs 1985–1990
Category:Madhya Pradesh MLAs 1993–1998
Category:Madhya Pradesh MLAs 1998–2003
Category:20th-century Indian women politicians
Category:20th-century Indian politicians
Category:21st-century Indian women politicians
Category:21st-century Indian politicians
Category:Women members of the Madhya Pradesh Legislative Assembly
Category:Women members of the Chhattisgarh Legislative Assembly